google/wiki40b huggingface dataset:
Projekt Highwater

Projekt Highwater bol vedecký experiment zaoberajúci sa následkami vypustenie veľkého množstva tekutiny do vrchných vrstiev atmosféry. Experimenty boli súčasťou testovacieho programu novej rakety NASA, Saturn I.
Hlavným cieľom celého projektu bolo zistiť, čo sa stane, ak niektorá z rakiet Saturn exploduje alebo bude odpálená na diaľku. Pri tomto scenári by bolo do ionosféry uvoľnené veľké množstvo kvapalného paliva a okysličovadla. Preto mali tieto experimenty zistiť vplyv na rádiovú komunikáciu, miestne počasie a priebeh difúzie kvapaliny v ionosfére.
Pri prvých štyroch testoch rakety Saturn I bol funkčný len prvý stupeň a druhý stupeň tu simulovala maketa naplnená vodou. Voda tu bola kvôli simulácii zaťaženia počas štartu. Von Braun označil projekt Highwater ako „bonusový projekt“, pretože stačilo pripevniť diaľkovo odpaľované nálože k nádrži s vodou a vo vhodnej chvíli ich odpáliť. K tomu malo dôjsť po odstavení motorov prvého stupňa, tzn. vo výške viac ako sto kilometrov. Celkový náklad vody bol približne 109 000 litrov.
Experimenty boli vykonané v apríli a novembri 1962, počas dvoch testovacích letov Saturnu I. Prvá misia bola SA-2, ktorá dosiahla výšku 105 kilometrov a druhá SA-3, ktorá dosiahla 166 kilometrov. Po odpálení nádrže sa celý objem vody rozptýlil v ionosfére a podľa hlásenia pozemného personálu, sa počas niekoľkých sekúnd sformovali ľadové oblaky s rozmermi niekoľkých kilometrov. Mraky mali na rádiovú komunikáciu podobný vplyv ako blesk.
BMP-1

Vznik a vývoj

V priebehu 50. rokov začalo byť evidentné, že bežné obrnené transportéry nie sú vhodné pre pohyb na bojisku, pretože sú slabo pancierované a sami majú malú palebnú silu. Príkladom je BTR-152, čo bol v podstate iba obrnený nákladný automobil, ktorý mohla ľahko vyradiť paľba veľkokalibrových guľometov bežne používaných jednotkami NATO. Pásové stroje, ako napríklad BTR-50, založené na konštrukcii tanku PT-76 mali podobné nevýhody. Aj v tomto slabo pancierovanom vozidle sedeli vojaci na korbe, mimo hermeticky uzavretého priestoru, čo vozidlu neumožňovalo operovať v zamorenom priestore hroziacej jadrovej vojny. Sovietske velenie rozhodlo pre vývoj nového obrneného transportéru, ktorý by bol dostatočne pancierovaný, schopný nasadenia v prostredí zamorenom prostriedkami hromadného ničenia, ako aj mal dostatočnú palebnú silu ktorá by umožňovala zničiť v tej dobe bežne používané tanky. Čelné pancierovanie vozidla malo odolať paľbe ľahkých kanónov do kalibru 23 mm. Bočné pancierovanie malo byť odolné protipancierovým strelám kalibru 7,62 mm. Do súťaže sa prihlásili továrne v Briansku (Objekt 1200), Volgograde (Objekt 911 a 914), Rubcovsku (Objekt 19) a Čeľabinsku (Objekt 764).
S vývojom stroja v Čeľabinskom traktorovom závode, sa začalo v roku 1959. Konštruktéri pôvodne chceli použiť 23 mm kanón, nakoniec vozidlo vyzbrojili 73 mm kanónom 2A28. Práve konfigurácia Objektu 764, s motorom vpredu a možnosťou rýchlo nastupovať a vystupovať, bola vyhodnotené ako najlepšie riešenie a po menších úpravách vybraná pre ďalšiu výrobu. Stroj bol vďaka pomerne slabému pancierovaniu a malým rozmerom veľmi ľahký a bol schopný plavby bez väčšej prípravy. Mal tiež pásy podobné tanku T-64, vďaka ktorým bol dobre ovládateľný aj pri vyšších rýchlostiach. Diskutabilná je inšpirácia konštruktérov nemeckým obrneným vozidlom HS.30.
Do výzbroje Sovietskej armády bolo vozidlo zavedené v roku 1966. BVP-1 sa vyrábali aj v Československu. V roku 1967 sa rozbehla výroba v ZTS Martin, kde sa vyrábali motory, v ZŤS Dubnica  veže s kanónom, v Hriňovej vyrábali bočné prevody a prevodovky. Kompletizácia celého vozidla ako aj skúšky sa uskutočňovali v ZŤS Detva a v ZŤS Dubnica. 
Nad kanónom 73 mm kanónom je umiestnené odpaľovacie zariadenie pre protitankovú riadenú strelu (PTRS) 9M14M „Maljutka“ (v označení NATO A-3 Sagger). Modernizovaná verzia BMP-1M z roku 1974 používala PTRS 9K111 Fagot (AT-4 Spigot). Zmeny v nasledujúcich rokoch prekonal aj pozorovací prístroj vodiča, kde pribudol jeden periskopový segment vľavo od príklopu, ale tiež elektroinštalácia, tesnenia a úchyty.
Upravená verzia BMP-1 s iným typom veže s ľahšou výzbrojou (z OT-64), aby zodpovedal Zmluve o konvenčných ozbrojených silách v Európe, upravená v Československu v 90. rokoch 20. storočia je označovaná ako OT-90.

Nedostatky

Nedostatky viedli k urýchlenému zostrojeniu modernejšieho BMP-2. Slabinou stroja sú napríklad palivové nádrže, ktoré sú uložené aj v zadných dverách priestoru pre pechotu. Zásah do tejto časti môže vozidlo ľahko zapáliť.
The Neighbourhood

Tvorba

Ich prvá vydaná pieseň, Female Robbery, bola zverejnená spolu s videoklipom v roku 2012. V tomto roku tiež vydali ďalšiu pieseň Sweater Weather. Ďalej vydali aj tri EP – I'm Sorry... (máj 2012, producent Justyn Pilbrow), Thank You (december 2012) a The Love Collection. Vydali tiež mixtape s názvom #000000 #FFFFFF (november 2014) a v októbri 2015 vydali album Wiped Out. Okrem skladby „Sweater Weather“, v októbri predstavili aj klip k skladbe „Afraid“.

Album I Love You

Album I Love You bol uverejnený 23. apríla 2013. Obsadil 39. miesto v Billboard 200 album chart.

Kontroverzný videoklip

Klip k skladbe „Afraid“ bol však na YouTube nahlásený ako nevhodný, nakoľko sa vo videu prelínajú krátke videá o trvaní 2 sekundy, ktoré sú oddeľované žmurknutím oka. Takéto rýchle striedanie blikaní, videí a obrázkov môže vyvolať fotosenzitívnu epilepsiu u ľudí, ktorí týmto ochorením trpia. Okrem toho vo videu je záber, kde sedí spevák Jesse Rutherford na stoličke celkom nahý a je mu vidno aj intímne partie.
Lisa Loweová

Lisa Loweová je od roku 1986 profesorkou komparatívnej literatúry na Fakulte literatúry Californskej Univerzity v San Diegu (USA) a uznávanou odborníčkou v oblasti komparatívnej literatúry, amerických štúdií, ázijských amerických štúdií a kultúrnej politiky kolonializmu a v oblasti migrácie.
Jej vedecké a učebné zameranie zahŕňa moderné francúzske, britské a americké štúdiá aj problematiku ázijskej migrácie. Publikovala knihy o orientalizme, imigrácii a globalizácii. Jej súčasný project The Intimacies of Four Continents je štúdiou o medzinárodných podmienkach pre moderný humanizmus a humanistické poznanie.
Focus (skupina)

Focus je holandská rocková skupina hrajúca progresívny rock.
Založili ju v roku 1969 študent konzervatória v Amsterdame Thijs van Leer (flauta a klávesové nástroje), Martin Dresden (basová gitara) a Hans Cleuver (bicie). Čoskoro sa k ním pripojil Jan Akkerman gitarista s výbornou hracou technikou.
V roku 1970 účinkujú v holandskej verzii muzikálu Hair a v tom istom roku nahrávajú v trojici prvý album In and Out of Focus. Ako singel vychádza skladba House Of The King.
V tvorbe skupiny sú zreteľné vplyvy jazzovej a klasickej hudby.
Ich najznámejšou skladbou je bizarný singlový hit Hocus Pocus s perfektnou gitarou, inštrumentálnymi pasážami a Leerovým jódlovaním.
Noisseville

Poloha

Obec má rozlohu 2,6 km². Najvyšší bod je položený 254 m n. m. a najnižší bod 183 m n. m.

Obyvateľstvo

Počet obyvateľov obce je 1 017 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Čierny teriér

História

Je to pomerne nové psie plemeno, vyšľachtené krížením novofundlandského psa s veľkým bradáčom, erdelteriérom a rotvajlerom , ktoré vzniklo po druhej svetovej vojne. Cieľom bolo vytvoriť odolného a ľahko cvičeného psa pre uplatnenie ako strážca alebo policajný pes a aby zároveň vydržal aj drsné klimatické podmienky na Sibíri. Prvýkrát bol verejnosti predstavený v polovici 50. rokov v Rusku. Toto plemeno v Česku zastrešuje Klub chovatelů a přátel ruských černých teriérů.

Vzhľad

Čierny teriér má mohutnú stavbu tela so silnými kosťami a masívnym svalstvom. Chrbát je rovný, široký a svalnatý. Krátka, svalnaté bedrá sú mierne klenuté. Kohútik sa zreteľne rysuje nad chrbátovou líniou. Brucho je mierne vtiahnuté. Rovné a navzájom rovnobežné končatiny sú dobre zauhlené. Labky sú kompaktné a okrúhle s dobre uzavretými prstami. Hlava je dlhá, vďaka porastu chlpov však pôsobí hranato. Stop je mierny. Chrbát nosa a temeno lebky sú navzájom rovnobežné. Malé, trojuholníkové uši sú preklopené dopredu. Skus je nožnicový. Srsť je čisto čierna alebo čierna s občasnými šedými chlpy. Oči sú vždy tmavé. Čierny teriér je veľmi inteligentný a zvyčajne poslušný pes, veľmi verný svojim ľuďom s nekomplikovanou povahou, rozumný a vyrovnaný. V kohútiku merajú psy 72-76 cm a suky 68-72 cm .
Lelex (syn Poseidóna)

Lelex – (starogr. Λέλεξ) je v gréckej mytológii syn boha mora Poseidóna a egyptskej princeznej Lybie. Bol kráľom v Megare.
Lelex bol synom boha Poseidóna a Líbie, dcéry egyptského kráľa Epafa. Zo svojho rodného Egypta odišiel do Megary, kde sa stal kráľom  dvanásť generácii po prvom kráľovi Megary Karovi syna Forónea. Legenda hovorí, že už počas jeho panovania obyvateľom ktorým vládol dali meno Lelegovia. Po smrti Lelexa prevzal po ňom v Megare kráľovské žezlo jeho syn Klésón. 
Neďaleko hlavného prístavu starých Megarčanov zvaného Nisaia, videl Pausanias na svojich cestách po Grécku ešte v druhom storočí hrobku kráľa Lelexa.
Anterós (mytológia)

Anterós alebo Anteros (starogr. Αντέρως – Anterós) bol starogrécky boh odmietnutej lásky a pomstiteľ zradenej lásky; mladší brat boha Erosa.
Jeho rodičia Ares a Afrodita ho splodili, aby sa jeho brat Eros mal s kým hrať. Zobrazuje sa rovnako ako Eros s tým rozdielom, že má dlhé vlasy a motýlie krídla.
Gregor VI. (pápež)

Životopis

Pochádzal pravdepodobne z bankárskej rodiny Pierleoni a bol krstným otcom Benedikta IX., svojho predchodcu na Petrovom stolci. Pred zvolením za pápeža bol dekanom baziliky San Giovanni a Porta Latina v Ríme.
Voľbu Gregora za pápeža kladne prijal cirkevný reformátor Peter Damiani i opát v Cluny.
Krátko potom rímsky kráľ Henrich III., ktorému záležalo na cisárskej korune i reforme cirkvi, zvolal synodu v Pavii. synoda v Sutri 20. decembra 1046 Gregora VI. z dôvodu simonie detronizoval spolu s Benediktom IX. a Silvestrom III.
Gregor bol poslaný do vyhnanstva do Kolína nad Rýnom, kde mu robil spoločnosť jeho priateľ, mních Hildebrand, neskorší pápež Gregor VII. Dohľadom nad ním bol poverený miestny arcibiskup Herman II.
Zomrel koncom roka 1047 roku na neznámu chorobu.
Yoani Sánchez

Život

Yoani Sánchez vyštudovala filológiu na Havanskej univerzite. V roku 2002 emigrovala do Švajčiarska, ale o dva roky sa vrátila späť na Kubu.
Jej články uverejňuje aj slovenský .týždeň.
V roku 2012 bol o nej a ďalších blogerkách nakrútený dokumentárny film Forbidden Voices (Zakázané hlasy).
USS Maine (BB-69)

USS Maine (BB-69) bola nikdy nepostavená bojová loď triedy Montana USA. Nazvaná bola po 23. štáte USA Maine.

Stavba

Rozhodnutie o stavbe padlo 19. júla 1940, a stavať ju mala lodenica New York Navy Yard. Avšak skôr ako sa stihlo začať, bolo rozhodnuté zrušiť stavbu (21. júla 1943).
Druid

Druid je keltský kňaz, vedomec a veštec. Slovo 'druid' pochádza zo slova 'dru-wid', veľmi učený.
Z prameňov sa dozvedáme, že druidi boli pevne organizovaná kňazská vrstva, ktorá rozhodovala aj v právnych a politických záležitostiach. Druidi tiež ochraňovali vedomosti a morálku (druidizmus). Druidi pôsobili vo všetkých keltských krajoch. Ich činnosť utužovala jednotu Keltov.
V činnosti druidov hrali dôležitú úlohu duby, z ktorých v predvečer kultových slávností trhali imelo.
Volvent

Poloha

Obec má rozlohu 16,73 km². Najvyšší bod je položený 1 600 m n. m. a najnižší bod 720 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Capelle-lès-Boulogne

Poloha

Obec má rozlohu 6,5 km². Najvyšší bod je položený 108 m n. m. a najnižší bod 39 m n. m.

Obyvateľstvo

Počet obyvateľov obce je 1 487 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Martina Vaninová

Kariéra

V klube MHK Bytča pôsobí už od kategórie žiačok, je zverenkyňou trénera mladších dorasteniek Mgr. Františka Garabíka, v súčasnosti je hráčkou mladších dorasteniek MHK Bytča. Niekoľko zápasov na medzinárodnom turnaji v Prahe odohrala za družstvo HK Slovan Duslo Šaľa, okrem nej nastúpili aj ďalšie hráčky klubu MHK Bytča, ako Lucia Lapšová, Barbora Micheľová, Mária Holešová a Silvia Mičiníková.
Martina Vaninová je majsterkou SR v kategórií staršie žiačky (2009/2010). Ako mladšia dorastenka sa zaslúžila o 3. miesto v 1. lige mladších dorasteniek SZH v sezóne 2009/ 2010.
Efezský koncil

Efezský koncil zasadal medzi 22. júnom 431 a 10. júlom 431 v maloázijskom Efeze. Koncil zvolal cisár Theodosius II., vnuk Theodosia I. Koncilu sa zúčastnilo 200 až 250 biskupov; zasadnutie však prebiehalo pomerne rýchlo, aby sa k záverom dospelo pred príjazdom západných biskupov. Rokovanie sa vyznačovalo vystupňovanou atmosférou, ostrými stretmi a obvineniami. Koncil je uznávaný ako tretí ekumenický koncil. Hlavnou otázkou, ktorou sa zaoberal, bolo nestoriánstvo.
Podľa záverov koncilu precenil Nestorius ľudskú prirodzenosť Ježiša Krista na úkor prirodzenosti božskej. Preto bolo učenie patriarchu Nestoria odsúdené ako mylné. Nestorius učil, že Panna Mária porodila človeka Ježiša Krista, ale nie Ježiša čoby Logos, Božieho syna. Logos v Kristovi iba prebýval ako v chráme; Ježiš tak bol iba θεοφόρος theoforos, nositeľ Boha. Preto aj jeho matku Máriu Nestorios nazýval χριστοτόκος Christotokos nositeľka Krista. Efezský koncil proti tomuto tvrdeniu vyhlásil ako učenie cirkvi, že Mária je θεοτόκος theotokos, nositeľka Boha, tiež Bohorodička; toto pomenovanie bolo preložené do latinčiny ako dei genetrix.
Koncil vyhlásil, že Ježiš bol jedinou osobou, nie dvoma oddelenými osobami - úplne Bohom aj úplne človekom s racionálnou dušou a telom. Mária je theotokos, pretože porodila tohto Ježiša, Boha a zároveň človeka. Spojenie dvoch prirodzeností v Kristovi bolo takej povahy, že jedna prirodzenosť nerušila prirodzenosť druhú.
Koncil tiež vyhlásil text Nicejsko-konštantínopolského vyznania, ktoré zložili Otcovia Prvého nikajského koncilu roku 325 a Prvého konštantínopolského koncilu roku 381, ku ktorému zakázal dodávať akékoľvek prídavky. Okrem toho odsúdil tiež pelagianizmus.
Alkmaión (archón)

Alkmaión (starogr. Ἀλκμαίων – Alkmaión, lat. Alcmaeon) je syn a následník aténskeho archónta Aischyla (pravdepodobne mýtický).
Alkmaión bol archóntom len dva roky. Podľa antického autora Hieronyma vládol od roku 755 pred Kr. do roku 753 pred Kr.
Staroveký autor Eusebios z Kaisareie uvádza, že po jeho vláde Aténčania zrušili dedičnú a doživotnú vládu archóntov a nasledujúci archónti boli už volení a čas ich panovania bol obmedzený na desať rokov. Vládou Alkmaióna sa tak skočilo 315 ročné panovanie archontov, ktorí boli potomkami kráľa Nestora z Pylu. Alkmaión sa neskôr považoval za zakladateľa urodzenej aténskej rodiny Alkmaionovcov, z ktorej pochádzali okrem iných Perikles a Kleisthenes.
Thieux (Seine-et-Marne)

Poloha

Obec má rozlohu 12,07 km². Najvyšší bod je položený 107 m n. m. a najnižší bod 60 m n. m.

Obyvateľstvo

Počet obyvateľov obce je 812 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Masikot

Charkateristika

Masikot je minerál žltej farby, so žltým vrypom. Nevytvára kryštály, vyskytuje sa vo forme masívnych kusov, prípadne náletov a povlakov na iných mineráloch. Vzniká ako produkt oxidáčie galenitu, boulangeritu, bournonitu a iných minerálov olova.

Výskyt

Vyskytuje sa v Nemecku, Francúzsku, Rumunsku, Grécku, Bolívii, Mexiku, Austrálii a v USA (Arizona, Kalifornia).
Estádio do Maracanã

MS vo futbale 1950

Na Majstrovstvách sveta 1950 sa tu odohralo 8 zápasov. V skupine 1 sa odohrali 2 zápasy, v skupine 2 3 zápasy, vo finálovom kole 2 zápasy a finále. Priemerne prišlo na jeden zápas 104 619 fanúšikov z celkových 836 954. Najviac v histórii štadióna prišlo až na finále 199 954 divákov, v zápase medzi domácimi Brazílčanmi a neskoršími majstrami sveta Uruguajčanmi.

Copa América 1989

Na Copa América 1989 sa tu odohralo 6 zápasov, všetky vo finálovom kole. Priemerne prišlo na jeden zápas 100 704 divákov z celkových 604 224. Titul získali domáci Brazílčania keď v rozhodujúcom zápase porazili Argentínu 1-0. Na ten zápas sa prišlo pozrieť 148 224 divákov.

Majstrovstvá klubov FIFA 2000

Na premiérových Majstrovstvách klubov FIFA sa na tomto štadióne odohralo 8 zápasov. Celá skupina B a zápas o tretie miesto a finále, v ktorom hral domáci klub tohto štadióna Vasco da Gama. Tento zápas však prehral až na penalty proti klubu taktiež z Brazílie Corinthians.
Spika

Spika (Spica, α Vir/α Virginis/Alfa Virginis) je najjasnejšia hviezda v súhvezdí Panna a jedna z najjasnejších hviezd na nočnej oblohe. 
Táto mimoriadne horúca a žiarivá hviezda je šestnásta najjasnejšia hviezda oblohy. Jej názov znamená „klas“. Pochádza z čias, keď heliaktický západ tejto hviezdy znamenal začiatok žatvy. Dnes v dôsledku precesie zapadá toto súhvezdie asi o mesiac skôr. Spika tvorí jeden z vrcholov asterizmu Jarný trojuholník spolu s hviezdami Regulus a Arktúr. S hviezdami Denebola, Arktúr a Cor Caroli tvorí zase iný asterizmus zvaný Diamant Panny. Táto nápadná skupina hviezd vytvára svojím tvarom diamant a slúži na ľahšiu orientáciu na jarnej oblohe. V starých vyobrazeniach súhvezdia Panny býva Spika zobrazovaná ako klas v jej ruke. Ak si súhvezdie predstavíme radšej ako bežiacu postavičku, potom sa Spika nachádza v jej päte. 
Spika je zákrytová premenná hviezda. Pri zákryte jej jasnosť klesne o 0,1 mag. Perióda je 4,01 dňa. Hlavná zložka je tiež premenná hviezda, konkrétne pulzujúca premenná typu delta Cephei (cefeida).
Le Burgaud

Poloha

Obec má rozlohu 24,18 km². Najvyšší bod je položený 253 m n. m. a najnižší bod 143 m n. m.

Obyvateľstvo

Počet obyvateľov obce je 664 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chabanais (obec)

Poloha

Obec má rozlohu 15,01 km². Najvyšší bod je položený 250 m n. m. a najnižší bod 148 m n. m.

Obyvateľstvo

Počet obyvateľov obce je 1 906 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Heidi Tofflerová

Kariéra

Jej manželom bol od roku 1950 až do svojej smrti Alvin Toffler, spolu napísali viacero kníh. Spolu s manželom založila a viedla strategickú poradenskú firmu Toffler Associates. Zaoberá sa strategickým plánovaním. Radí vládam a korporáciam. Je mimoriadnou profesorkou na National Defense University vo Washington, D.C., USA. Je čestnou spolupredsedkyňou výboru pre UNIFEM - organizácie OSN pre podporu rozvoja ženského hnutia.
Loucelles

Poloha

Obec má rozlohu 3,07 km². Najvyšší bod je položený 83 m n. m. a najnižší bod 45 m n. m.

Obyvateľstvo

Počet obyvateľov obce je 196 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chartres-de-Bretagne

Poloha

Obec má rozlohu 9,95 km². Najvyšší bod je položený 50 m n. m. a najnižší bod 16 m n. m.

Obyvateľstvo

Počet obyvateľov obce je 7 058 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baigneux-les-Juifs

Poloha

Obec má rozlohu 12,47 km². Najvyšší bod je položený 441 m n. m. a najnižší bod 325 m n. m.

Obyvateľstvo

Počet obyvateľov obce je 258 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Availles-en-Châtellerault

Poloha

Obec má rozlohu 15,46 km². Najvyšší bod je položený 135 m n. m. a najnižší bod 47 m n. m.

Obyvateľstvo

Počet obyvateľov obce je 1 581 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Polnočnica

Polnočnica (gr. μεσονύκτικον, csl. полу́нощница) je oficiálna modlitba v gréckokatolíckej a pravoslávnej cirkvi, ktorá sa slúži o polnoci alebo počas noci. Je súčasťou denného okruhu bohoslužieb (časoslova). Niekedy sa slúži tesne pred utierňou.

Obsah

Výrazným obsahovým aspektom modlitieb polnočnice je očakávanie Krista-Ženícha, teda jeho druhého príchodu. Nočné bdenie je v kresťanstve tradične späté s očakávaním druhého Kristovho príchodu. Polnočnica obsahuje aj mnohé kajúce modlitby a prosby. Nedeľná polnočnica má výrazný dogmatický aspekt, ktorý je obsiahnutý v trojičných kánonoch.
Elfriede Kaunová

Kariéra

V roku 1935 ako prvá Nemka preskočila hranicu 160 cm. O rok neskôr, na Letných olympijských hrách 1936 v Berlíne získala v disciplíne skok do výšky bronzovú medailu výkonom 160 cm, hoci i prvá Maďarka Ibolya Csáková a druhá Britka Dorothy Odamová-Tylerová skočili taktiež 160 cm. Rozhodoval teda najmenší počet pokusov.
Zomrela 5. marca 2008 v Kieli ako posledná žijúca medailistka z olympijských hier 1936.
Cyber Monday

Cyber Monday je neologizmus prvýkrát použitý v roku 2005 organizáciou National Retail Federation's (divíziou Shop.org). Vzťahuje sa na pondelok nasledujúci po „čiernom piatku“.
Maloobchodníci si v rokoch 2002 a 2003 všimli, že veľa spotrebiteľov, ktorí nestihli nakúpiť v piatok a sobotu po vďakyvzdaní (boli príliš zaneprázdnení alebo nenašli čo hľadali), nakupovali výhodnejšie on-line v pondelok z domu alebo z práce.
„Cyber Monday“ je marketingový termín pre pondelok po Vďakyvzdaní v Spojených štátoch. Pojem "Cyber Monday" bol vytvorený marketingovou spoločnosťou na podporu nakupovania on-line. Termín debutoval 28. novembra 2005 v tlačovej správe Shop.org s názvom "Cyber Monday Quickly Becoming One of the Biggest Online Shopping Days of the Year" (Kybernetický pondelok sa rýchlo stáva jedným z najväčších online nákupných dní v roku).
Podľa prieskumu Shop.org/Bizrate Research, eHoliday Mood štúdie "77 percent on-line predajcov povedalo, že sa ich tržby výrazne zvýšili v pondelok po Dni vďakyvzdania, trend, ktorého hnacou silou sú výrazné on-line zľavy a propagácia počas Cyber Monday v tomto roku (2005)". V roku 2013 v USA on-line predaj počas tohto dňa vzrástol o 20,6% oproti predchádzajúcemu roku.
Cyber Monday sa stal medzinárodným marketingovým termínom používaným pre on-line predajcov aj mimo Ameriku; napríklad v Argentíne, Kanade, Čile, Číne, Kolumbii, Nemecku, Írsku, Ugande, Japonsku, Portugalsku, Švédsku a Spojenom kráľovstve.
Jan Kozák

Dielo

Jeho dielo celkom kopíruje vtedajšiu líniu KSČ, čerpá zo svojich osobných skúseností z kolektivizácie dedín na Slovensku, ktorých sa zúčastnil ako politický pracovník.
Tomizmus

Tomizmus je oficiálna katolícka filozofia; filozofická škola, ktorej zakladateľom je Tomáš Akvinský; tomizmus však nemožno stotožňovať s učením Tomáša Akvinského, pretože tomistická filozofia sa rozvíjala a aplikovala v stále nových otázkach aj po Tomášovi. Žriedlami tomizmu sú práce Aristotela a sv. Augustína, storočia kresťanského myslenia pripravovali jeho vznik.

Dejiny

V 13. stor. tomizmus prevládol v dominikánskom ráde. Na prelome storočia mal už Tomáš v cirkevných školách mnoho žiakov a nasledovníkov, ktorí obhajovali jeho učenie proti odporcom a popularizovali ho. Strediskami tomizmu sa stávajú najprv Paríž a Neapol, neskôr Avignon.
Tomáš Akvinský bol vyhlásený za „knieža scholastikov“ a roku 1323 bol kanonizovaný. Jeho učenie dostalo názov „tomizmus“ a stalo sa základom katolíckej teológie a filozofie.
V 15. stor. sa scholastika prejavovala predovšetkým v tomistickej podobe. Tomizmus sa delil do dvoch smerov: na ortodoxný, odmietajúci akúkoľvek modernizáciu, a na „renesančný“, pripúšťajúci spojenie tomizmu s novými humanistickými prúdmi.
Snahou o aktualizáciu sa vyznačuje predovšetkým španielsky tomizmus, ktorý sa usiluje o rozvoj apologetiky z hľadiska nových potrieb cirkvi. Medzi španielskymi dominikánmi vyniká predovšetkým František de Vittoria, spomedzi jezuitov Francisco Suárez. Počnúc Suárezom (čiže od konca 16. stor.) až po prvé desaťročia 19. stor. ide v tomizme (podobne ako v scotizme či platonizujúcom augustinizme) o aktualizovanie jeho doktrínových základov zdedených po stredoveku a prispôsobovanie ich pokrokom novovekej vedy. 
„V súčasnosti tomizmus patrí medzi najprekvitajúcejšie smery ľudského myslenia; má dokonca mysliteľov viac, početnejšie strediská a značne väčší počet vedeckých časopisov ako ktorákoľvek iná filozofická škola.“ Tomisti neprijímajú všetko, čo učil sv. Tomáš.

Názov tomizmus

Názov "tomizmus" pochádza z mena sv. Tomáša Akvinského, ktorý sformoval základy tomizmu a vypracoval väčšinu jeho učení.